הום דיפו

הום דיפו (באנגלית: The Home Depot) היא רשת קמעונאות אמריקאית המתמחה בכלי בית וגינון ובחומרי בניין. היא מפעילה 2,193 חנויות בארצות הברית, קנדה, מקסיקו וסין. הום דיפו היא רשת הקמעונות הרביעית בגודלה (לפי הכנסות) בארצות הברית והגדולה ביותר בתחום התמחותה (מקדימה את Lowe's).

היסטוריה 
החברה נוסדה בשנת 1978 על ידי ארתור בלאנק, ברני מרקוס, רון בריל ופאט פראח. ב-1979 נפתחו בעיר אטלנטה שתי החנויות הראשונות. המכירות צמחו במהירות וב-1981 נפתחו בפלורידה 4 חנויות עם היקף מכירות של 50 מיליון דולר. ב-1986 המכירות הגיעו למיליארד דולר ובשנת 2009 הסתכמו הכנסות החברה בכ-71.3 מיליארד דולר.

השטח הממוצע של חנות הוא 9,755 מ"ר. בין המוצרים הנמכרים בהום דיפו ניתן למנות כלי בית וגינון כמו רהיטים ומערכות השקיה, מכשירי חשמל ואלקטרוניקה ביתיים, כלי עבודה, חומרי בניין וציוד לשיפוץ הבית ומוצרי עשה זאת בעצמך. החברה מחזיקה במספר מותגים של רהיטים, חומרי ניקוי, צבע, מכשירי חשמל ודשנים.

קישורים חיצוניים

 

ערכים שבהם תבנית בריטניקה אינה מתאימה
תאגידים רב-לאומיים
חברות הנסחרות בבורסה לניירות ערך בניו יורק
רשתות שיווק אמריקאיות
חברות בשווי שוק מעל 200 מיליארד דולר